สวัสดีครับ..ขออนุญาตสอบถามครับ คือเมื่อวันที่4มีค2566ช่วงสายๆผมมีอาการใจเต้นแรงมาก จึงไปพบแพทย์ที่ รพ. วัดชีพจรได้154.ให้นอนรักษาที่โรงพยาบาล5คืนคุณให้น้ำเกลือและยาปรับการเต้นของหัวใจ การเต้นลดลงเหลือประมาณ100-120ได้กลับบ้าน9มีค66ผลการทำเอคโค่หัวใจ โครงสร้างหัวใจปกติ...จากการรักษาคุณบอกว่า ไทรอยด์เป็นพิษ ทำให้หัวใจเต้นผิดปกติได้รับยามาทานที่บ้าน... และเมื่อวันที่16มีค66ก็ได้ไปเจาะเลือดติดตามผล และได้ปรับยาลดลงดังนี้1.ยารักษาโรคหัวใจCarvedilol 6.25mgครั้งละ1เม็ดหลังอาหารเช้า-เย็น2.ยาลดความดันโลหิตmanidipine 20mgครั้งละครึ่งเม็ดวันละ1ครั้งหลังอาหารเช้า3.Methi-Mazole 5 mgครั้งละ3เม็ดวันละ1ครั้งหลังอาหารเช้า4.ยาลดการหลั่งกรดในกระเพาะอาหารOmeprazole 20mgทานครั้งละ1เม็ด วันละ1ครั้ง หลังอาหารเช้า5.warfarin 3mgสีฟ้าทานครั้งละ1เม็ด ก่อนนอน จันทร์ /อังคาร/พุธ/พฤหัส/ศุกร์และก่อนนอนวันเสาร์ ทาน ครึ่งเม็ด(งดวันอาทิตย์)**ผมอยากขอรบกวนสอบถามครับ ว่า1.ถ้าผมกินยารักษาอย่างเคร่งครัดผมมีโอกาสเสียชีวิตหรือหัวใจหยุดเต้นจากโรคที่เป็นอยู่มากน้อยเพียงไรครับ2.โอกาสที่จะเป็นแผลในกระเพาะอาหารจากยาที่รับประทานมากน้อยอย่างไรครับขอขอบพระอย่างสูงครับ
สวัสดีค่ะ งาน,หากยาที่ทานอยู่ มียา Warfain ด้วย ซึ่งเป็นยาต้านการแข็งตัวของเลือด แสดงว่ามีภาวะหัวใจเต้นผิดจังหวะอยู่ ส่วนยา Carvedilol และ Manidipine ก็เป็นยาลดความดันโลหิต ซึ่งอยู่ในกลุ่มยาที่แตกต่างกัน หากแพทย์จ่ายให้ ก็แสดงว่ามีภาวะความดันโลหิตสูงอยู่ดังนั้น นอกจากมีภาวะไทรอยด์เป็นพิษแล้ว ก็มีภาวะหัวใจเต้นผิดจังหวะ และมีความดันโลหิตสูงร่วมด้วย ซึ่งอาจเป็นผลมาจากภาวะไทรอยด์เป็นพิษที่เป็นอยู่ หรืออาจเกิดจากสาเหตุอื่นก็ได้ทั้งนี้ หากได้ทานยาตามที่แพทย์สั่ง และไปตรวจตามนัดเพื่อติดตามผลเลือดอย่างสม่ำเสมอ โอกาสที่จะเสียชีวิตจากโรคหลอดเลือด ซึ่งเป็นผลจากการมีความดันโลหิตสูง และการเกิดลิ่มเลือดอุดตัน จากภาวะหัวใจที่เต้นผิดจังหวะ ย่อมลดลงไปค่ะ แต่จะลดลงมากขนาดไหน ขึ้นอยู่กับความรุนแรงของโรคที่เป็นหากมีความรุนแรง การทานยาย่อมช่วยลดความเสี่ยงในการเสียชีวิตลงได้มากค่ะสำหรับยาต่างๆ ที่ทานอยู่ ทั้ง Carvedilol, Manidipine, Methimazole และ Warfarin ไม่ได้มีผลไประคายเคืองกระเพาะอาหาร ดังนั้น อาจไม่จำเป็นต้องทานยาชนิดนี้ ยกเว้นว่ามีข้อบ่งชี้ในการใช้ เช่น มีโรคกระเพาะอาหารอักเสบหรือแผลในกระเพาะอาหารอยู่ทั้งนี้ ยา Omeprazole จะไปเพิ่มฤทธิ์ของ Warfarin ได้ รวมถึงยา Methimazole ก็จะไปเพิ่มฤทธิ์ของ Warfarin ด้วยอยู่แล้ว ดังนั้น ควรสอบถามแพทย์ให้แน่ใจว่ามีความจำเป็นต้องทานยาชนิดนี้หรือไม่ และหากต้องทานยาชนิดนี้ต่อเนื่อง ก็ต้องติดตามผลเลือดอย่างใกล้ชิด และห้ามซื้อยาชนิดอื่นๆ ทานเพิ่มเองค่ะ